Premier League'i hooaeg 2018–2019

Premier League'i hooaeg 2018–2019 oli Inglismaa Premier League'i 25. hooaeg. Hooaeg algas 10. augustil 2018 ja lõppes 12. mail 2019.

Teist hooaega järjest tuli Inglismaa meistriks Manchester City, kes võitis Premier League'i neljandat korda ja tuli Inglismaa meistriks kuuendat korda. Manchester City kogus liigas 98 punkti. Kuigi teiseks jäänud Liverpool kaotas hooaja jooksul vaid ühe mängu, jäädi Manchester Cityle lõpuks alla ühe punktiga – 97 punkti on Premier League'i ajaloo paremuselt kolmas punktisaak ja üksi teine klubi pole nii suure punktisummaga teiseks tulnud. Veel 3. jaanuaril edestas Liverpool Manchester Cityt seitsme punktiga. Pärast seda võitis Manchester City kõigist allesjäänud 17 mängust 16 ja kaotas neist vaid ühe. Liverpool suutis viimasest 17 mängust neljal korral viiki mängida.

Klubid 
Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Inglismaa jalgpalli esiliigast, mis kindlustasid endale edasipääsu kõrgliigasse.

Esiliiga võitja Wolverhampton Wanderers mängis kõrgliigas viimati hooajal 2011–2012, mil jäädi 20. kohale ja langeti esiliigasse. Järgmisel hooajal langeti isegi Inglismaa kolmandasse liigasse, kust õnnestus tõusta hooajaks 2014–2015 tagasi esiliigasse.

Esiliiga teine Cardiff City mängis kõrgliigas viimati hooajal 2013–2014, mis saadi 20. koht ja langeti välja. See on alles teine kord, mil Cardiff City Premier League'is mängib ja pärast hooaega 1961–1962 alles teine kord, mil Inglismaa kõrgliigasse kuulutakse.

Esiliiga kolmas klubi Fulham kindlustas pääsu kõrgliigasse tänu võidule play-off-ringis. Fulham mängis Premier League'is aastatel 2001–2014, kuid hooajal 2013–2014 jäädi 19. kohale ja langeti esiliigasse.

Nad asendasid Premier League'ist välja langenud Stoke Cityt, Swansea Cityt ja West Bromwich Albioni. Cardiff City ja Fulham ei suutnud kõrgliigasse püsima jääda, samuti langes välja Huddersfield Town, kes mängis kõrgliigas alates hooajast 2017–18.

Premier League'is mängisid hooajal 2018–19 järgmised 20 klubi:

Peatreenerid hooaja alguse seisuga

Tabel

Statistika

Enim väravaid

Kübaratrikid

Enim väravasööte

Nullimängud

Auhinnad

Meisterklubi meeskond 
Manchester City meeskond hooajal 2018–19:
Väravavaht: Ederson (38/0) 
Kaitsjad: Aymeric Laporte (35/3), Kyle Walker (33/1), John Stones (24/0), Nicolás Otamendi (18/0), Vincent Kompany  (17/1), Danilo (11/1), Fabian Delph (11/0), Benjamin Mendy (10/0)
Poolkaitsjad: Bernardo Silva (36/7), David Silva (33/6), Leroy Sané (31/10), İlkay Gündoğan (31/6), Fernandinho (29/1), Riyad Mahrez (27/7), Kevin De Bruyne (19/2), Oleksandr Zintšenko (14/-), Phil Foden (13/1)
Ründajad: Raheem Sterling (34/17), Sergio Agüero (33/21), Gabriel Jesus (29/7)
Peatreener: Pep Guardiola

Välislingid 
 Ametlik koduleht

Premier League'i hooajad
2018. aasta spordis
2019. aasta spordis